નવી દિલ્હી, તા. 12 : કોંગ્રેસના નેતા શશિ થરૂરે કેન્દ્ર સરકાર ઉપર પ્રહાર કરતા 2019માં ભાજપ જીતશે તો ભારત હિંદુ પાકિસ્તાન બની જશે. તેવું નિવેદન કરતા ઘમાસાણ શરૂ થયું છે અને ભાજપે કોંગ્રેસને વળતો જવાબ આપતા થરૂરના નિવેદનને હિંદુ સમૂદાય ઉપર હુમલા સમાન ગણાવ્યો હતો. ભાજપ પ્રવક્તા સંબિત પાત્રાએ પત્રકાર પરિષદ બોલાવીને કહ્યું હતું કે, કોંગ્રેસ મોદી ઉપર પ્રહારો કરવા માટે દેશના લોકતંત્ર ઉપર હુમલો કરી રહ્યો છે અને થરૂરના નિવેદન મુદ્દે રાહુલ ગાંધીએ માફી માગવી જોઈએ. બીજી તરફ શશિ થરૂરે કહ્યું હતું કે, તેઓ આ વાત દોહરાવતા રહેશે કારણ કે પાકિસ્તાને લઘુમતિ કોમને મૌલિક અધિકારોથી વંચિત રાખી હતી અને તેવી જ વિચારધારા ભાજપ અને આરએસએસ ધરાવે છે.